Ástæðan var sú að Björn Steinbekk , sem hafði selt feðgunum og fjölmörgum öðrum miða langt yfir opinberu söluverði knattspyrnusambands Evrópu ( UEFA ) , gat ekki afhent þá þegar á hólminn kom . Mjög illa gekk að afhenda miðanna þegar komið var til Parísar og á endanum fengu nokkrir tugir Íslendingar , meðal annars nokkur börn , ekki miða þrátt fyrir að hafa verið búnir að borga fyrir þá hátt verð . Í Morgunblaðinu í dag kemur fram að Björn ætli sér að endurgreiða þeim sem telja sig eiga kröfu til hans og að hann hafi tekið frá upphæð til þess . Á meðal þeirra sem keyptu miða af Birni voru meðlimir í Tólfunni , stuðningsmannasveit íslenska landsliðsins , sem höfðu ferðast til Frakklands með styrkjum frá íslenskum fyrirtækjum til að taka þátt í að stýra stuðningi við íslenska landsliðið . Í Morgunblaðinu segir að nokkrir þeirra hafi ekki náð að sjá leikinn og aðrir sátu annað hvort einir eða langt frá íslensku stuðningsmönnunum . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .